www.podravina.net 


Đuro FRANKO VIĆ 

Gromovnik Sveti Ilija, Perunova epikleza te 
sveti Nikola, Velesova epikleza 

U ovom uratku čitatelju dajem odgovor na pitanje kako je sveti Ilija poznat iz Starog 
zavjeta, u pučkoj tradiciji: predajama, pjesmama, običajima, poslovicama i izrekama 
dramskim igrama i si. Hrvata i Srba naslijedio osobine poganskoga glavnog boga 
gromovnika Peruna. Isto tako nastojim odgonetnuti lik i funkcije svetog Nikole, 
nasljednika poganskog božanstva smrti, zaštitnika konja, rodilja, male djece. 

Perun i Volos/Veles jedina su dva praslavenska boga čiji se međuodnos može bar djelomice 
rekonstruirati. Oni stoje na suprotnim stranama i među njima vlada stalna napetost. Kao 
ishodište svoga tumačenja koristim bjelorusku priču o borbi između Boga i Nečistoga (Vraga) 
čijom analizom su se dosad već bavili Dumezil, Ivanov, Toporov, Uspenski, Katičić i Belaj. 
(Belaj, V. 1998:67) 

To se sporio Bog s nečistim: 

- Ja ću te, kaže se, ubiti! 

- A kako ćeš ti mene ubiti: ja ću se skloniti! 

- Kamo? 

- Pod čovjeka! 

- Ja ću čovjeka ubiti, grijehe ću mu otpustiti, a tebe ću ubiti! 

- A ja pod konja! 

- Ja ću i konja ubiti; čovjeka ću na mjestu odštetiti, a tebe ubiti! 

- A ja ću se pod kravu skloniti! 

- Ja ću i kravu ubiti, domaćina ću na mjestu odštetiti, a tebe ubiti! 

- A ja pod kuću! 

- Ja ću i kuću spaliti; čovjeka ću na mjestu odštetiti, a tebe ubiti! 

- A ja ću se pod stablo skloniti: tamo ti mene nećeš ubiti! 

- Ja ću drvo razbiti i tebe ubiti! 

- No, ja ću se pod kamen skloniti! 

- Ja ću i kamen razbiti, i tebe ubiti! 

- No, eto, ja ću se, kaže se, skloniti u vodu pod panj, pod kladu! 

- No, tamo je tvoje mjesto, tamo si budi! 

Eto, gdje god udari grom, to Bog Nečistoga bije. 

Ovduje oslikani Bog ne može biti kršćanski Bog, nego je to poganski bog gromovnik, 
a Nečisti bi u tom sličaju mogao biti bog Volos/Veles, bog stoke, tj. "skotii bog". (Belaj, V. 
1998:68) 


Kozmički sukob između sv. Ilije i Vraga u praslavenskom obrednom tekstu 

U niže navedenim primjerima, osim varijante Bog/Ilija, može se uočiti i varijanta 
Nečisti/Vrag/Zmaj. To je vidljivo iz drugih dviju bjeloruskih inačica iste priče: "Eto tu na 
ovoj gori grom je Vraga ubio" i "eto tu je grom ubio Zmaja". (Ivanov-Toporov 1974:76, 
navodi Belaj, V. 1998:68) 

Lik sv. Ilije je folkloriziran, a poprimao je osobine poganskog boga groma Peruna. 

Prema šokačkoj predaji sa Vade pored Mohača i samo rođenje Ilije. Nedvojbeno, u 
liku svetog Ilije nazire se praslavenski bog groma Perun, dok je osobine njegova suparnika 
Volosa/Velesa naslijedio Vrag. 

"Kad je Bog stvorio Adama, od blata ga napravio, kaže Vrag: 

- Ja to možem napraviti! 

- Hajd, napravi! - kaže Bog. 

Pravi vrag od blata čoeka... ali ga nije mogo dić, al ni ga mogo oživit! 

Kaže Bog ovim čoeku stoje Vrag pravio: 

- Ilija, diži se i udri svog oca di ga nađeš! 

Stoje vrag pravio, tog je Bog digo. 

Ope' će Bog: 

- Ilija, diži se i udri svoga oca! - oca, koga napravio od blata - digod* ga 
nađeš! 

Sad, kad gnni, Ilija uvik traži svog oca, da ga može ubit. A otac se sakriva pod 
drvlje... Dakle, grom pukne u drvo, no, pogodio Ilija svog oca, ali Vrag 
pobigne... 

Kad Ilija svog oca ubije, onda će biti kraj svita!" 

Kazivao Ivan Kovač-Car, Vada (Mohač) 
Pribilježio Đuro Franković 


* digod - gdjegod, ma gdje 

Slična predaja je poznata i u Mađara: 

"Gospodin Bog i Sotona su se nakon utemeljenja svijeta skupa divili ljepoti 
stvorenoga svijeta. Tada je Sotona ugledao čovjeka u raju. U njegovom srcu 
buknula je mržnja, a da bi se Gospodinu Bogu narugao u prašinu je nacrtao lik 
sličan Adamu. Nazvao ga Ilijom te gaje htio oživjeti: 

- Ilija, ustani! 

Ali čovjek od praha niti da se pomakne. 

Na to je Gospodin Bog rekao. 

- Ilija, ustani i gađaj onoga koji te stvorio! 

Nato je Ilija odmah ustao i na zapovijed Gospodina počeo je Sotonu gađati 
gromom. 

Od tog vreman postoji sijevanje i gnnljavina. Stoga žitelji u Gyevi kazuju: 

"Ilija se bori sa Sotonom." (Illes csataz a Satannal.) (Balint S. 3. 1998:75) 

U Srba i Mekedonaca zapisane su slične predaje: 

"Kad grom udara, onda kažu da sveti Ilija, po zapovijesti Božjoj, gađa đavla 
(. uzvrdao se kao đavo ispred groma), zato govore da se ne valja krstiti kad 
grom puca, da ne bi đavo u nevolji pobjegao pod krst, u koji grom neće 
udariti." (Karadžić, V. St. 1952, navodi Nodilo, N. 1981:143 i Belaj, V. 
1998:73) 

U makedonskom sažetom zapisu iz Velesa ( nomen est omen, "ime je znak", rekli su 
stari Latini) junaci su promijenjeni. Zmej (zmaj) je djelatan gromovnikov pomoćnik, dok je 
njegov zmajski suparnik neka lamnja (iz novogrčkog preuzeto, u značenju "duh, utvara"). 
Srodnost s hrvatskom (šokačkom), mađarskom, bjeloruskom pričom više je nego očita: 

"Sveti Ilija grmi sos kočijata. Zmeot frla ogin po lamnjata i ako se skrie 
lamnjata vo veščo: u čovek, u kamen ili u ščo da bilo, ke frli zmeot na tova 
mesto so strela sos ostrila od kamen i ako go pogodi, ke go trešči." (Sveti Ilija 
grmi s kočijom. Zmaj (antropomorfni lik) baca oganj na lamnju (biće 

slično našem zmaju) i ako se lamnja skrije u nešto: u čovjeka, u kamen ili u što da 

bude, zmaj će baciti na to mjesto strjelicu - s kamenom oštricom - i, ako ga 
pogodi, tresnut će ga." (Matev 1893: 132, navodi Belaj, V.1988a:160, 
1998:73-74) 

U Gevgeliji i okolici "kad grom tresne vjeruju da je sveti Ilija tada ubio lamju" 
(Tanović, S. Srpski etnografski zbornik, knj. XL, str. 432, navodi Đorđević, T. 1958:107) 

U Homolju gromom i treskom sveti Ilija gađa đavola: 

"Đavo mrzi na krst, pa često stane i na crkvu, ne bi li sveti Ilija gađajući njega 
srušio i zapalio crkvu. On često i samu crkvu sruši kad mu se pričini da može i 
đavola pogoditi. Njemu je glavno da ubije đavola, a ljudi će sebi drugu crkvu 
sagraditi." (Milosavljević, S. M. Srpski etnografski zbornik, knj. XIX, str. 390, 
navodi Đorđević, T. 1958:107) 

Jednake predodžbe nalaze se i u baltičkoj predaji, stoga možemo pretpostaviti da je 
riječ o pojavi baltičko-slavenske starine. U litavskim dajnama, u kojima se uočava imena 
poganskih bogova, kaže se da se Velnias skriva ispred Perkunova groma pod ženu, drvo, 
kamen: 

"Velnias bježi pred gromom, 

Skriva se pod ženinu rubinu, 

Pod drvo, 

Pod kamen"; 

"Velnias se pred Perkunovim 
treskom skriva pod veliki 
kamen, križ, vodu." 

Ovo se vjerovanje podudara sa srpskim vjerovanjem, "da se ne valja krstiti kad grom 
puca, da ne bi đavo u nevolji pobjegao pod krst, u koji grom neće udariti." (Belaj, V. 1998:74- 
75) 

Slovenci u Prekmurju i Mađari u Gocseju također imaju sličnu predstavu o svetom Iliji 
komu je Bog dozvolio da goni đavola. To radi tako revnosno da ga Gospodin Bog treba 
ograničavati jer bi u protivnom došlo do smaka svijeta. Nečist se njega jako plaši, pa se skriva 
iza križa, iza čovjeka koji se krsti. Na Ilijin-dan zabranjano je krstiti se da grom umjesto 
đavola ne udari u nas. Kada gnni tada Ilija puca svojim bičem. (Balint S. 3. 1998:78) 

Mađari u Gocseju za vrijeme grmljavine i sijevanja munje kazuju: "Ilija se bori, Ilija 
se baca." ( Csataz az Illes, hajgalodik az Illes.) (Balint S. 3. 1998:77) 

Na temelju iznesenoga pretpostavimo da imamo pred sobom praslavenki obredni tekst, 
ulomak mita koji je tijekom dugih stoljeća dobio kršćansku dimenziju. Apelativ bog 
prometnuo se u osobno ime kršćanskog Boga, čak će Bog, koji ubija čovjeka, prvo njemu 
otpustiti grijehe ili mu nadoknaditi štetu koju će počiniti, a njegov će protivnik dobiti ime 
kršćanskog Vraga. U pozadini je dakle, čini se, čista poganska priča o svađi između 
Gromovnika i njegova sudruga. No, Gromovnik i Onaj iz vode ovdje se ne pokazuju kao 

sudruzi, nego kao suparnici. Oni se bore na život i smrt. Pritom Gromovnik tuče svojega 
suparnika, a ovaj ga izaziva i pokušava mu umaknuti. (Belaj, V. 1998:69) 

U slavenskom arhetipu Perun stalno vodi borbu sa svojim neprijateljem, božanstvom 
podzemnog svijeta Velesom, a isto tako se i sveti Ilija neprestance sukobljava sa svojim 
neprijateljima (đavolom, aždajom, Judom, lamjom, alom, zmajevitim djetetom itd.) u ulozi 
borbenog vojnika, jašući bijelca ili pak vozeći se po nebu u vatrenoj kočiji. 

Sveti Ilija je, dakako, kršćanski nadomjestak za Peruna, kao što je i đavo zamijenio 
Velesa. Gromovnik gađa suparnika, a pritom ne pazi na čovjeka koji bi mogao, nedužan, 
stradati. (Belaj, V. 1998:73) 

U gornjoj legendi ističe se motiv borbe koju vode sv. Ilija i Vrag, u kojoj svetac kani 
izazvati pobjedu reda nad kaosom. Međutim, borba se ciklično ponavlja, a njezin konačan 
ishod nije nam poznat, odnosno pobjedom Ilije došlo bi "do kraja svijeta". 

Iz simbolike borbe proizlazi poticanje rasplodnih snaga i snaga biljnog života, na taj 
način se povećava ili raspaljuje sveopća energija. (Rječik simbola, natuknica borba) 

Sv. Ilija je gospodar nebeskih voda, koji može izazvati i sušu 

U tradiciji balkanskih Slavena sveti Ilija dovodi se u vezu s Gospom, njenim 
pomagačima kovačima i vilama. On je gospodar groma, munje, vode te može izazvati i sušu. 
Poput Peruna ubojitim gromom savladava svoje neprijatelje i oslobađa svojeg zarobljenog 
brata - a Perun svoju suprugu -, uslijed čega počinje padati spasonosna kiša. Pohodi livade, 
polja i stada, donosi plodnost poljima i stoci. Povezan je s oranjem i sijanjem, jednako tako i 
sa zmijom i djevojkom nadnaravne moći. Sv. Ilija nosi u sebi aspekt velikog božanstva koje 
nadilazi sva ostala, te koje uči ljude različitim vještinama. Svetac je, vjerojatno, i te osobine 
naslijedio od Peruna. (Krstić, B. 1984:52-53; Rječnik simbola, natuknica Bog) 

Najprije ću se, uz korištenje brojnih legendi, osvrnuti na lik svetog Ilije u pučkim 
pjesmama, u kojima on udara gromom i vozi se kočijama i donosi rosu i kišu. 

Sveti Ilija i Pantelija 
Rosi nosi, vodu vozi, 

A Marija ruže bere, 

Sve za one grešne duše. 

Zapisala Tiinda Balatinac u Martincima (Felsoszentmarton) 

Kada lijeva kišu tada zatvara nebesa, pušta na zemlju bučne ljetnje pljuskove koji su 
popraćeni gromom ili uskraćuje ih sušom. 

U Baćinu se govori: Ilija, oluja! Znači da su na njegov spomendan moguća i olujna 
nevremena. (Balint S. 3. 1998:76) 

Oružje su mu munje i strijele - sv. IHj a je ujedno i nebeski kočijaš 

Ilijino ubojito oružje su: munje i strijele, te se apostrofira se kao kočijaš. 

Hvalila se zvijezda Danica: 

Oženit ću sjajnoga Mjeseca, 
isprosit ću Munju od oblaka, 
okupit ću Boga jedinoga, 
djeverit ću i Petra i Pavla, 
starog svata svetog Jovana, 
vojevodu svetoga Nikolu, 
kočijaša svetoga Iliju. 

Što se hvali zvijezda Danica, 

što se hvali, to joj i Bog dao: 
oženila sjajnog Mjeseca 
okumila Boga jedinoga, 

Odjeveri i Petra i Pavla, 
starog svata svetoga Jovana, 
vojevodu svetoga Nikolu, 
kočijaša svetoga Iliju. 

Stade Munja dare dijeliti: 
dade Bogu nebesne visine, 
svetom Petru petrovske vrućine, 
a Jovanu leda i snijega, 
a Nikoli na vodi slobodu, 
a Iliji munje i strijele. 

Kazivala Mariška Bošnjak-Pupina, Semelj, nedaleko Pečuha 

Zapisao Đuro Franković 

U okolici Karlovca "kad grmi veli narod da se sveti Ilija vozi na četirih konj ih po 
zracih, pa da se od silna lupanja njegovih vilovitih hatova porodi grom". (Lorković, V. Arkiv 
za povjestn. jugosl., knj. VII, str. 243, navodi Đorđević, T. 1958:107) 

Legenda Hrvata, takozvanih Raca u Baćinu kazuje da je Marija Magdalena bila 
grešnica i imala je mnogo ljubavnika. To je njezinog brata Iliju jako diralo. U sramu je 
upregnuo u kočije i vozio se je nebom. Otuda potječe vihor i grmljavina. (Balint S. 3. 
1998:78) 

On je zaštitinik prijevoznika u prekmurskih Slovenaca. Ako netko žurno napusti 
određeno mjesto kazuje se da ide kao Ilija. (Balint S. 3. 1998:78) 

Ilija je gospodar groma, o čemu ima spomena i u crnogorskoj pučkoj poeziji. 

Vala Bogu! vala jedinome! 
gde mi Vlasi žanju u nedjelju! 

Nad njima se tri oblaka viju: 
jedan oblak gromovit Ilija, 
drugi oblak Ognjena Marija, 
treći oblak sveti Pantelija. 

Progovara sveti Pantelija: 

"Udri gromom, gromovit Ilija, 
udri ognjem, Ognjena Marija, 
a ja vetrom sveti Pantelija." 

Al' govori Ognjena Marija: 

"Nemoj gromom, gromovit Ilija, 
nemoj vjetrom, sveti Pantelija, 
ni ja ognjem Ognjena Marija, 
jer Vlasima Turci ne vjeruju, 
a pšenica težaka ne čeka. 

Vuk. živ. i ob., str. 52, navodi Nodilo, N. 1981:134 

Veliki je broj usmenih narodnih pjesama u kojima se priopćuje daje grom kao Ilijino 
ubojito oružje, njegovo vlasništvo: "... Udri gromom, gromovit Ilija...", "... gromom udri, 
svetitelj Ilija...", "... ni Iliju, koji gromom bije...", "... Ilija ih gromovima gađa...", ili pak "... 
uze svet' Ilija groma nebeskoga...". (Nodilo, N. 1981:134) 

Rekosmo daje Ilija i nebeski kočijaš, o čemu spomen nalazimo i u Starom zavjetu. 


Web objava: 22.02.2007. 


TEAM KOMARNICA & POVIJESNO DRUŠTVO KOPRIVNICA 


5 



www.podravina.net 


Na dan Elijasa rado germi, ar * njega su na ognjeni kuoli odvijezli va nebo, kazuje se 
u Židanu. (Horvat, I. 1982:157) 

*ar- jer; va - u 

No gromovnik Thorr u Eddi na nebu se kočijama vozi, ili hodi pješice, dok na konji 
jezdi. U Rig-Vedi na kolima sa dva sivalja juri gromovnik Indra. Gromovnik Ilija isto se na 
kolima vozi, i od lupe kola nastaje gnnljavina, kazuju Hrvati, Srbi i Mađari. (Nodilo, N. 
1981:135; BalintS. 3. 1998:78) 

Sv. Ilija sjedi na čelu zlatnog stola 

Gozba svetaca odigrava se na nebu. Na čelu zlatnog stola, u zlatnom raju, sjedi 
gromovnik Ilija upućujući nas na staru mitopoetsku sliku kada je, najvjerojatnije, na vrhu 
stola sjedio sam Perun. (O liku svetog Nikole koji je zadrijemao, kao o bogu smrti govorit 
ćemo isto u ovom uratku.) 


u Pavlovu svetom manastiru 
postavljeni od zlata stolovi, 
svi se sveci redom posadili; 
navrh sofre* gromovnik Ilija, 
nasred sofre Sava i Marija, 
pod dnu sofre Petka i Nedjelja; 
slavu diže svetitelji Nikola, 
i napija u slavu Ristovu*; 
af se njemu malo zadrijema, 
u drijemu čašu ispustio, 
čaša padne na stolove zlatne, 
nit' se razbi, nit' se proli vino. 

Kara njega gromovnik Ilija. 

Nodilo, N. 1981:137 

*sofra, sovra, sopra (ar.) - trpeza, sinija; Rist - Krist, (Isus) 

Molitve upućene sv. Iliji 

Na božanske osobine sv. Ilije upućuje i to da se k njemu mole Mađari na salašima u 
okolici Segedina: "U ime Oca i Sina i Duha Svetoga. Proroče Ilija, polako raznosi nebesa jer 
je tu među nama zemlji Gospodin Isus Krist". ("Atyanak, Fiunak, Szentlelok Istennek. Illes 
profeta lassan hordd az egeket, mert az Ur Jezus Krisztus most van itt lent koztunk.") (Balint 
S. 3. 1998:76. Za vrijeme grmljavine i sijevanja mole se i Hrvati u Mađarskoj i u drugim 
krajevima, istina ne Iliji već Bogu. 

Također i vlaški živalj u Homolju, u Srbiji: 

"kad ko putuje na konju ih na tovarnim kolima, pa stane da grmi i treska, 
odmah zastaje i ovako se moli: O sveti Ilijo, sačuvaj meneka sama 
putnika, nikad te nisam prevario!" Posle molitve prekrsti se i ide dalje." 

(Milosavljević, S. M. S. e. zbornik, knj. XIX, str. 390, navodi Đorđević, T. 

1958:110) 

Ilijino oružje je strjelica od kamena, ondnosno neolitska kamena sjekira smatra se 
strjelicom od groma 

U gore navedenim primjerima dobili smo odgovor daje oružje gromovnika Ilije grom, 
kamena strijela (munja). 

Seljaci u Homolju vjeruju: 

"da su grom i tresak šiljaste strelice koje sveti Ilija iz ruku baca na đavola. 

Tamo kada padne grom ili tresak, naročito kad padne u planini i rascepi 
koje drvo, vele da se oseća miris sličan barutu, opaža se gar i vidi se jasan izvijugan 

trag kuda je prošla strelica" (Milosavljević, S. M. S. e. zbornik, knj. XIX. str. 
390., navodi Đorđević, T. 1958:108) 

Što je u topa tane, zapisuje Vuk S. Karadžić, ono je u groma strjelica: kad grom gdje 
udari, ona ode u zemlju, a poslije nekoliko godina iziđe na zemlju, pa je onda mnogi nađu 
(kamen bjelutak koliko veliki orah, glatko zatesan sa mnogijeh strana, te su na njemu postali 
mnogi uglovi, i ostave je ili nose uza se, kao kakvu amajliju (valjda od groma?) (Karadžić, V. 
S. Srp. rječnik, natuknica grmljeti, navodi Đorđević, T. 1958:108, navodi i Belaj, V. 1998:93) 
Na Kosovu i u Metohiji posle gnnljavine poneko iz zemlje iskopa nekakav kristal, 
veličine koliko orah i veći". To se zove strjelica. Narod vjeruje da njome gađa (strijelja) sveti 
Ilija s neba đavole uz grmljavinu. (Elezović, G 1. Rečnik kosovsko-metohijskog dijalekta, 
natuknica strelica. Turci u Ohridu nazivaju gromovnu strjelicu jelb'r'm taši što znači 
gromovni kamen, navodi Đorđević, T. 1958:108) 

U Beranama "grom bije mahom bijelom strijelicom, koja ima oblik i veličinu 
jednovog zrna. Kad udari grom strijelica se zavije duboku u zemlju, pa odatle za sedam 
godina izađe na površinu zemlje”. (Lutovac, M. priroda i nauka za 1929, str. 40, navodi 
Đorđević, T. 1958:108) 

U Skopskoj Kotlini "kad grom udari u zemlju prodre u dubinu za četrdeset metara, pa 
se postepeno vraća na površinu u toku četrdeset godina", i tek onda se mogu naći njegovi 
kristali. (Filipović, M. S. S. e. zbornik, knj. LIV, str. 511, navodi Đorđević, T. 1958:108) 

U Hercegovini, strjelica je staklasti kamen za koji narod vjeruje da je pao s neba kad 
je negdje udario grom ili strijela. (Bratić, T. A. Glas. Zem. muzeja, knj. VII, str. 233; Dučić, 
St. S. e. zbornik, knj. XLVIII, str. 332, navodi Đorđević, T. 1958:108) 

U Bukovini, u Dalmaciji gromovna strijela se zove strjelica iz nebesa. Priča se da kad 
pukne grom strjelica ode u zemlju, te devete godine isklija iz zemlje i tako se nađe, ako je tko 
zabilježio gdje je grom udario. (Ardalić, V. Zbor. za nar. život, knj. VII, str. 294, navodi 
Đorđević, T. 1958:108) 

U Rogatici, u Bosni, narod zove strijelicama od groma "kamene strijelice i sjekire što 
se iskapaju u neolitskim naseljima". (Dragičević, T. Glasu. Zem. muzeja, knj. XIX, str. 491, 
navodi Đorđević, T. 1958:108-109) 

U podravskom Lukovišću (Lakocsa) zapisao sam sličnu predaju o gromu koji kada 
udari u zemlju i nakon nekoliko godina izlazi iz nje te su s njim trli vime kravama da daju 
više mlijeka, odnosno "vračilje" (vračare) su trle nogu bolesnom čovjeku da ozdravi. 

U Hrvatskom zagorju kamene sjekire nazivaju "strelni kamen" ili "strele". (Balen- 
Letunić 1981:54-6, navodi Belaj, V. 1998:91) 

Mnogobrojna su predanja u Slovenaca: 

"Kedar udari, prileti v hišo kamenita strela. Sedem let je pod zemljo, potem pa 
pririje na svitlo. Moj oče so tri take strele našli, in jih za tram dejali, naj bi v 
hišo ne vrezalo." (Belaj, V. 1998:88) 

Rusi smatraju da kada udari grom u zemlju tada on nakon sedam godina izlazi na 
površinu a zovu ga "gromovnaja strela". Ponegdje su govorili da su to munje sv. Ilije. 
Zapisana je i molitva svetomu Iliji za zaštite u boju, koja u prijevodi glasi: 

"u imenu svetog Ilije od krvarenja i od strjelica, i metka i (?) i topovske kugle 
stoj, ne idi k meni. (Ivanickij 1896:135, br. 7, navodi Belaj, V. 1998:93) 

Vjerovanja, zabilježena kod pojedinih slavenskih naroda, vrlo su slična (Mosynsky 
1967:487-489, navodi Belaj, V. 1998:92): munja kod udaraca u zemlju utone 7 lakata, 
ponegdje 40 aršina duboko, a nakon 7 godina odnosno 40 dana ponovno izađe na površinu. 
Budući da prema narodnom vjerovanju grom neće udariti dvaput na isto mjesto, dobro je 
imati okamenjenu munju u kući, jer tada neće grom udariti u nju. Poljaci su takav kamen zvali 
kamien piorunowy (piorun u poljskom jednostavno znači "grom". (Belaj, V. 1998:92) 

U bjeloruskom Poljesju zapisani tekst u prijevodu glasi: 

"kada negdje udari grom, to kao da bi se ukopao, jer u zemlji se može naći tu 
munja, a ona sama tek nakon sedam godina izlazi na površinu. Takve munje u 
nas zovu perunovim strjelama (munjama)." (Ivanov-Toporov 1974:85, navodi 
Belaj, V. 1998:92) 

Takva vjerovanja pribilježena su i u Nijemaca (Olbrich 1919/30, navodi Belaj, V. 
1998:93). A riječ je o nađenoj neolitičkoj sjekiri zvanoj Donnerstein, Donnerkeil, Donneaxt 
(hromov kamen, klin, sjekira) pa i Donnerhammer, Strahlstein (gromov čekić, strijelni 
kamen). Munja potone u zemlju 7 ili 9 hvati duboko ili tako duboko kako je visok crkveni 
toranj. Ponovno će izaći na površinu nakon 7 ili 9 godina. Rabili su ju za obranu pred 
munjom, u pučkom ljekarništvu, pomagala je u lovu, zakopali biju u njivu da polje bolje rodi. 
(Belaj, V. 1998:93) 

Slična vjerovanja imamo u Skandinaviji, u starome Rimu, u Mađara, Mordvina uz 
Volgu. (Belaj, V. 1998:94) 

Sv. Ilija čini čuda 

Iz Biblije je preuzeta legenda o svetom Iliji koji u društvu Elizeja pohodi zemlju te 
jednom zgodom, za vrijeme nesnosne suše i pomanjkanja hrane (brašna i ulja), nekojoj će 
udovici osigurati dovoljno brašna. 

"Sveti Ilija i Elizej bili so proroki. 

Nije bilo dugo kiše, Ilija se dugo moljio z Elizej om. 

Ogladeli so. 

Otišli so ujedno selo, u skranju kuću. I tamo bila jedna udovica. Kaže njoj Ilija 
nek njim speče jednu pogaču. 

Nemam ja brašno, a ni mašću nemam! Imam brašno samo za jednu šaku. To 
ćemo ja i moj sin pojest, i onda moramo umrt! 

Kaže Ilija: 

- Samo speci! 

I ona je ispekla, i oni svi so se najeli, se* četvoro. 

- To neće tebi nikad nestat - rekao je Ilija ženi - tuliko uvek budeš imala 

kuliko bu ti trebalo!" 

Kazivao Jozo Pandur, Martinci 
Zabilježio Đuro Franković 

*se - sve 

Sv. Ilija stara se da na zemlji vlada red, nadzire, dakle, svijet 

Ilija Gromovnik zatvara nebesa, ili pak kišu lijeva, dok se biblijski Ilija prorok kako o 
tome govori Sveto pismo molio Bogu, te je tada počela padati kiša. Pučka stvaralaštvo u 
pjesmi "Sveci blago dijele" opisuje susret gromovnika Ilije i sestre mu, Blažene Marije koja je 
uplakana: 

... nju pita gormovnik Ilija: 

"Sestro naša, Blažena Marija! 

Kakva ti je golema nevolja, 
te ti roniš suze od obraza?" 

Al' govori Blažena Marija: 

"A moj brate, gromovnik Ilija! 

Kako neću suze proljevati, 
kad ja idem iz zemlje Indije, 
iz Indije iz zemlje proklete. 

U Indiji teško bezakonje: 
ne poštuje mlađi starijega, 
ne slušaju djeca roditelja, 
roditelji porod pogazili, 
crn im bio obraz na divanu, 
pred samijem Bogom istinijem! 

Kum svog kuma na sudove tjera, 
i dovede lažljive svjedoke 
i bez vjere i bez čiste duše, 
i oglobi kuma vjenčanoga, 
vjenčanoga ili krštenoga, 
a brat brata na mejdan zaziva, 
đever snaši o sramoti radi, 
a brat sestru sestrom ne doziva." 

Njoj govori gromovnik Ilija: 

"Sejo naša, blažena Marija! 

Utri suze od bijela lica, 
dok mi ovdje blago pod j elitno, 
otićemo Bogu na divane, 
molićemo Boga istinoga, 
nek nam dade ključe od nebesa, 
da zatvorim sedmera nebesa, 
da udarim pečat na oblake, 
da ne padne dažda iz oblaka, 
plaha dažda niti rosa tiha, 
niti noću sjajna mjesečina, 
da ne padne za tri godinice... 

Nodilo, N. 1981:135-136 

Biljni urod ovisi o sv. Iliji 

No u pučkoj tradiciji podravskih Hrvata u Mađarskoj sveti Ilija vezuje se i za biljni 
urod, a ta njegova osobina nije poznata iz Biblije. Najvjerojatnije je svetac tu osobinu u 
narodnoj predaji preuzeo od gromovnika Peruna. 

"Ilija išo po svetu i jedanput u žitu sreo jednu ženu kak kosicom* sedečki žito 
žanje. Tuliko je bila lena da se ni dići nije štela*, nego si je sedećki nažela 
nekuliko rukovetke. Onda njoj Ilija dal tu vlast da i ono malo što je nažela nek 
njoj bude dost, čak i njenoj družini*, za ćelu godinu." 

Kazivao Jozo Pandur, Martinci 
Zabilježio Đuro Franković 

*kosica - srp; šteti - htjeti; družina - obitelj 

Ilija ne zna kad mu je imendan 

Ne samo kod Hrvata u Mađarskoj, već i kod drugih slavenskih naroda na Balkanskom 
poluotoku s nekim manjim izmjenama poznata je naredna legenda: 

"Ilija je prosil Boga nek mu javi kad bude njegov god*. 

A Bog kazal da će mu kazat. To bilo baš pred Ilinje, u letu tak, onda bu on tak 
pucal da bu se potukel, jel svet nije pravi. 

Sad kaže njemu Bog: 

- O, kad to još bude! 

Kad je Ilinje prešlo*, kruz* dugo vreme, opet pita Ilija Boga: 

- No, ne bu* taj još nigda moj god?! 

- O, pa kad je već prešel, već zdavno* je prešel! 

- Pa onda kak?! Ste kazali da još dost dugo budem a sad pa...?! 

- Baš onda me nisi pital kad je bilo tvoje godovno! Onda baš nisam spominjal 
to. 

Zato se kaže: "Vara te ko Bog Iliju!" 

Kazivala Manda Matoric, Križevci (Dravakeresztur) u Podravini 
Zabilježio Đuro Franković 

* god - imendan; prešlo - prošlo; kruz - kroz; bu - bude; zdavno - davno, odavno 
Slične priče smo zapisali u Katolju. 

U Gocseju Mađari kazuju da sv. Ilija ne smije doznati kada mu je imendan, jer da 
dozna takvu bi paradu napravio na nebu da bi se zemlja potresla i sve bi razbio. Zato kada 
upita Boga: - Gospodine, kada imam imendan? Dobiva odgovor: to je još daleko. Ako pak 
kasnije pita, tada odgovor glasi: tvoj imendan je već odavno prošao. Ilija u svojoj osveti 
počinje grmiti, tražeći imendan, u što vjeruju i Šokci u Santovu (Balint S. 3. 1998:77-78) 

U Hercegovini se kazuje: 

"Kad bi sveti Ilija znao kad je njegov dan sav bi svijet što je na zemlji jednim 
gromom srušio, ah ne može da zna u koji dan od godine njegov imeni dan 
spada zato što ima sestru Ognjenu Mariju koja ga svake godine vara govoreći 
mu: 

- Kad tvoj imendan dođe kazaću ti. 

A pošto mu ona kaže da je njegov dan prošao, onda od straha pobjegne pod 
krilo Bogorodično daje ne bi ubio... 

Kad na Ilijin dan grmi svak se u nedjelju boji da oni dan svijet ne porone, pa 
zato mnogi momci i đevojke trče te se po travi valjaju da ih ne bi grom ubio, a 
stari ljudi i žene mole se Bogu: 

- Bože, ako smo i grešni tvoji smo!" 

(Vrčević, V., Srbadija za 1876; Deželić, Đ. St., Arhiv za povjestn. 
jugosl. knj. VII., str. 221; Grbić, S. M., S. e. zbornik, knj. XIV., str. 70; Stanojević, M. T., S. 
e. zbornik, knj. XX., str. 41., navodi Đorđević, T. 1958: 107-108) 

Kabanicom rastvara vode 

Na osnovu dolje navedene legende ne možemo ustvrditi da li Ilijina kabanica ima 
magičnu moć, naime njezinom se uporabom prelazi preko vode, tj. iz jednog svijeta u drugi, 
iz ovog svijeta u nebeski grad {varoš). 

"Kad šteo Ilija umrt, onda je on pređo svoju kabanicu Elizeju... pređo mu vlast 
da more čudesa delat. Elizeju trebalo it preko vode jedne. Zato mu dao 
kabanicu nek on udari z kabanicom po vodi triput - će se rastvorit voda, i po 
suvim more prejt* u taj varoš. 

On udari po vodi, voda se rastvori i on projde u taj varoš i delo* čudesa... 
Kako je prvlje* Ilija mogo, tako je poli i* Elizej mogo." 

Kazivao Jozo Pandur, Martinci 
Zabilježio Đuro Franković 

*prejti - proći; delati - praviti, činiti; prvlje - prije; potli - poslije 

Ilija ubio svoje roditelje 

Šokački Hrvati iz Semartina (Alsoszentmarton) čuvaju legendu o svetom Iliji, kojega 
je đavo prevario, uslijed čega je razjareni svetac u zabuni ubio svoje roditelje. 

O svetom Iliji 

Nekad u staro doba o svetom Iliji su govorili da je on bio jako nevemi čovek, 
da on nije baš verovo u Boga. Njegova je žena bila velika bogomoljka, ona je 
bila uvik točna i uvik je išla u crkvu. Jednu mladu nedelju su se oni digli. Žena 
se digla rano, jel je bila rada da može sve poradit da ona stigne točno u crkvu 
na misu. Ilija nije moro, al' i on se digo dosta rano. Žena mu njegova tiho 
govorila: (Nije smila na njeg vikati, jel će odma buknit ko vatra, taki je ljut 
znav biti.) 

- Ilijo, zašto radiš u Mladu nedelju*? Danas se molji Boga. Nemoj ništa radit, 
leži, pa počivaj dugo. Odmori se dobro, pa ćemo zajedno u crkvu. Posli užine 
ćeš onda ić past volove. 

A on nije ništa slušo, on se samo sprimo da ide što ranije s volovima na polje. 
Žena je onda ošla u kijer*, di Ilijin otac i majka spavaju pa njim kazala da 
samo počivaju dugo, da se još ne dižu, jel bi ona sve voljila poradit. Svekar i svekrva 

su ju poslušali i ostali još u kijeru spavajuć. Ilija je otišo sa svojim volovima na 
polje. Kad je Ilija došo tamo, jedanput došo jedan čovek k njemu, pa mu kaže: 

- Aoj, Ilijo, ti jesi uranio, ti si fajin* uranio! 

- Pa, jesam, bome da jesam, kad sam rad što više naradit. 

- Ti si uranio i došo na polje, al da znaš ko spava s tvojom ženom u vašem 
kijeru? 

Iliji nije trebalo više, razljutio se strašno, ni se ni mislit znav razumno. On je 
jako nagov čovek bio. On pograbi jednu veliku batinu i trčuć otiđe pravo 
svojoj kući i odma naniđe u kijer i tamo potuče sve živo. Zaboravio je od zloće 
da mu tamo otac i njegova majka spavaju. Kad je on nje potuko, otiđe u sobu i 
koga on tamo vide? Žena mirno radi, pripravlja užinu. 

- Ženo, pa ja nisam tebe ubio? Nisi ti bila u našem kijeru? 

- Pa kako bi me ubio, Ilijo, pa šta sam ti ja skrivila? 

Onda se Ilija setio i vido staje uradio. 

- O, Bože moj, pa ja sam mojega oca i staru majku moju ubio! 

- Ej, Ilijo, Ilijo, jesam ja tebi kazala da neka ti radit u Mladu nedelju, jer ćeš 
zlo proć i jako nasradat. To je možda bio nečisti duh, pa je tebe tako smutio. 

- Znaš, ženo šta? Kad ja moju majku staru zakopam i mojeg oca, a ja idem na 
ono mesto i čekat ću ga ma dokle, ma koliko godina bilo, al' ću ga jedanput 
uvatit i zadavit kad je on mene tako strašno zaludio. 

Tako je i bilo. Ilija se sprimio i napunio svoju pušku. Imao je taku lovačku 
pušku. Onda je otišo na ono mesto. Ni tev kući dolazit. Tamo mu žena morala 
jest donet. On je čeko i čeko da se već i Bogu dosadilo. Bog je, kad već nije 
mogo iščekat i vidit šta Ilija tako dugo čeka, snišo dole i kaže Iliji: 

- Ilijo, Ilijo, koga ti čekaš tako dugo da se već i meni dosadilo? 

- E, - kaže mu Ilija - koga čekam? Čekam onog zlog duha koji me je dobro 
izvaro, pa sam zabunom poubijo moju staru majku i mojeg oca. 

- Ej, Ilijo, - kaže mu Bog - pa toga ti čoveka ne možeš nikada dočekat, jer 
taj čovek neće više doć ovamo koji tebe izvaro, jer to nije ovaki čovjek, to je 
nečisti duh. A, Ilijo, jesi 1’ rada ti vidit toga čoveka? 

- Jesam. Ja bi tako voljev vidit, bolje nego bog zna šta. 

- Odi, Ilijo, - kaže mu Bog - na moju desnu nogu stani, pa ćeš onda vidit. 

Ilija je otišo i stav na božju nogu desnu. Kad je Ilija stav na nogu, vide di 

obilazi okolo zemlje. 

- Evo, viđeš, Ilijo, to je on, taj čovek što tamo ide okolo njiva. 

Onda je Ilija pograbio svoju pušku lovačku i kad je puko na nečista duha, da se 
i Bog preznio, uplašio. 

- O, Ilijo, osušila ti se desna ruka, pa ti tako si puko da i ja sam se odviše 

uplašio! - kaže mu Bog. 

- Pa, kako ne bi, Bože, kad godin dana je puška bila puna. 

- Tebe ću ja, Ilijo, - kaže mu Bog - učinjiti svetim čovekom. Ti ćeš odsad 
postat svetinjak, kad tako smiješ ganjati* nečista duha. 

Naši su stari tako kazivali do odonda Ilija puca na nečista duha. To bi kazali 
kad je grmilo i munje šivale. A grom zato udari u drvo, u kobilu, u čoveka, u 
svačega, jel se tamo sakriva nečisti duh, a Ilija puca na njega svojom lovačkom 
puškom. Al’ ga dosad nije potrefio*, nije ga mogo ubit, jel je nečisti duh i od 
njegove lovačke puške bio brži. Al’ će jedanput ubit i onda se više nećemo 
morati boj at od gromova. 

(Mandić,Ž. 1984:188-189) 

* Mlada nedelja - Mlada nedjelja (tabuirana prva nedjelja u tjednu, odnosno, istim nazivom 
može biti i mitsko biće); kijer - komorica, sobica; fajin (njem.) - odveć, jak, -a, -o; potrefiti - 
pogoditi 

I Slovenci poznaju sličnu predaju: 

Ilija je bio vojnik, te je dobio dopusta i vraćao se kući. U naličju njegova 
susjeda vrag gaje zatekao putom te je uvjerio Iliju da mu je dijete rodila 
njegova supruga od njegova rođenoga oca. Vrativši se kući on ubije svoga oca. 
Ali se ubrzo doznaje da gaje vrag prevario. Ilija tada od Boga zatraži oružje, a 
dobije groma, da bi nečista ubio. (Balint S. 3. 1998:79) 

Ilijini roditelji nisu imenovani, tj. oni su anonimni. Motiv ubijanja starih roditelja, 
božanstava poznat je u indoeuropskoj mitologiji, kao i u Hrvata te kod susjednih naroda. U 
predaji se jasno određuje da je Ilija poganin koji ne vjeruje u Boga te radi na tabuom 
zaštićenu Mladu nedjelju. Njegova borba sa nečistim, odnosno zlim duhom je stalna, a pri 
tom ne štedi ni čovjeka, stoku ni drveće, a oružje mu je puška koja je nadomjestak ubojitog 
groma. Njegove negativne osobine poistovjećuju se s osobinama hirovitog i naprasitog 
Peruna koji ni izbliza nije bio nekakav dobar bog. 

Ilija ubija i svoga sina 

Rusini, grkoistočne vjeroispovjesti u dolini Talabor, u jednoj legendi kazuju da Ilija 
potječe iz njihovih redova. 

Ilija je morao poći u vojsku. Njegova je supruga postala trudna. Ilija je u 
dalekom svijetu služio vojsku dvadeset godina. Ništa nije znao o svojoj 
supruzi. Žena je rodila dijete koje je vremenom postao momak. 

No Ilija je najzad odpušten iz vojske. Bio je dobar vojnik pa je stoga kao 
nagradu dobio svoje oružje da ponese sa sobom. Vračajući se kući susreo je 
jednog starca koji mu je rekao da mu supruga ima ljubavnika, jednoga mladića. 
Moći će ga vidjeti i sam ako pogleda kroz prozor kako se oni ljubakaju. A to je 
i tako bilo. 

Ogorčeni Ilija je strijelom ustrijelio momka u srce, ušto je on i umro. Ilija pak 
bio je primoran sakrivati se te je jednom zgodom susreo svog susjeda i pitao ga 
o svojoj supruzi. On mu je rekao da mu je supruga jako pošteno živjela, a sina 
lijepo odhranila i da će ga upravo sada oženiti. Iliju je jako potreslo daje on 
bio ubojicom svoga sina. I tada seje zarekao da će opakog starca, odnosno 
vraga kazniti pa je krenuo u njegovu, ali zabadava je lutao po svijetu tražeći 

ga- 

Najzad seje Gospodin Bog smilovao Iliji. Poslao je po nj vatrena kočije da bi 
vozeći nastavio svoje putovanje. I tako je naišao na starca. Primjetivši ga 
strijela mu je gromoglasno gnnjela da seje čak i zemlja zatresla, pa je s 
njom ubio vraga jer je on bio kriv za sve nevolje. 

Ilija je tada odlučio da će sa svojom strijelom potući sve đavle. Nečisti je pak 
smislio da će se sakriti u drvo, u životinju, u čovjeka, u crkvu, ali ga je Ilija 
uvijek našao. Jedino nije mislio na lješnjak, stoga kada grmi tada se čovjek 
treba sakriti pod grm lješnjaka. 

(BalintS. 3. 1998:78-79) 

U indoeuropskoj tradiciji i gromovnika Zeusa pokušava ubiti njegov otac, ali se on 
čudom spašava. U gornjoj legendi Ilijin sin se spašava, odnosno nakon smrti ponovno oživi. 

Pokazalo se da Perun i Veles stoje na suprotnim stranama i izgleda kao da među njima 
vlada nekakva napetost. (Belaj, V. 1998:67) 

Neke druge paralele i dopune 

Podravski Hrvati u Lukovišću (Lakocsa) kada nebo jako zagrmi kazuju: tak grmi, se 
se dundoji. Mjesni Romi za jaku gnnljavinu služe se izrazom dunduješče (Dakako, riječ su 
Romi mogli preuzeti iz rumunjskog jezika - op. autora). Litvanci Perkunasa, tj. Peruna 
pogrdno nazivaju Dundulis (što doslovce znači: "tutnjava grmljavine", usp. sa lužičkosrpskim 

Dunderom ) te je tako nastao izraz dudina perkuoniš "grmi s grmljavinom". Jasno je da se 
naziv dodola i drugi nazivi odnose na gromovnika, u značenju "tresti bradu", naime, konačni 
ishod korjena riječi dhu udvostručenje. (Pribilježio Đuro Franković; Mitologiai Enciklopedia 
II., Szlav mitologia, natuknica dodola) 

Na njegov imendan se prema starom adetu nije smjelo voziti žito, nije se radilo na 
gumnu zbog straha od groma. (Filaković, St. 2001:29:1 1) 

Hrvatice u Pečuhu i okolici na Ilinje nisu radile bojeći se da će ih sv. Ilija pobiti 
gromom i ledom. "Taj dan idu Hrvati svetom Bartolu na proštenje u vinograde... Ako na taj 
dan padne kiša onda će biti godina kišovita. Kad prvi put zagrmi provaljuju se da ih krsta ne 
bole... Kad grmi ne valja na pragu stajati. Kad munje siju zapali se cica-maca pa neće grom u 
kuću." (Tordinac, N. 1986:52, 56) 

U doba Arpadovića sakralni pučki život Mađara crpio je izvore iz bizantskih izvora. 
Na ime Svetog Ilije nailazimo i u kodeksnom kalendaru "Hahoti" iz 1 1. stoljeća, koji se čuva 
u Zagrebu. (Balint S. 3. 1999:74) 

Hrvati u okolici Pečuha govore daje Ilija podijelio narodima njihove uočljive osobine: 
Nijemcima da su štedljivi, Mađarima lijepe supruge, a Hrvatima da postanu veseljaci. Prema 
ovim zapisima ne isključuje se mogućnost daje Perun mogao imati osobine boga darovatelja, 
koje od njega preuzima Ilija. 

Kad se musiče i grmi onda je nebo otprto, tj. otvoreno, kazuje se u Lukovišću. 
(Pribilježio Đuro Franković) 

Biljka čuvarkuća se radi zaštite od groma stavljala na krov kuća u santovačkih Šokaca, 
podravskih Hrvata te je služila za liječenje, naime, u uho bolesne osobe cijedio se sok. 
(Filaković, St. 2001:29:1 1; Pribilježio Đuro Franković) 

ILIJIN DAN, ILINJE, ILIJINO se slavi kod bunjevačkih Hrvata u Baji, šokačkih 
Hrvata u Mohaču, te podravskih Hrvata u Brlobašu. 

Ime svetog Ilije je nekoć bilo poznato i rašireno u naših Hrvata u gradišćanskom 
Židanu poznato pod nazivom sfijeti Elijaš. (Pribilježila Sanja Vulić) 

U Podravini postoji prezime Ilijašić, a u Vršendi Ilin. 

*** 

Lik svetog Nikole je folkloriziran, poprimao je osobine svojega prethodnika boga 
smrti, koji donosi smrt, odnosno njegov antipod - novi život. 

Raslo drvo sred raja, 
plemenita da (i na* 
plemenito rodila, 
zlatne grane spustila, 
lišće joj je srebreno; 
pod njom sveta postelja, 
svakog cveća nastrta, 
ponajviše bosiljka, 
i rumene ružice; 
na njoj svetac počiva, 
sveti otac Nikola, 
k njem dolazi Ilija, 
mironosna vojvoda, 
pa besedi Ilija, 
mironosna vojvoda: 

"Ta ustani, Nikola! 

da idemo u goru, 
da pravimo korabe, 
da vozimo dušice, 
s ovog sveta na onaj." 

Nodilo, N. 1981:138 

*dafina - drvo od srebra s uskim lišćem (Elaeagnus angustifolia); korab, kombija - lađa, 
brodovi 

Sveti Nikola leži pod srebrenim drvetom zlatnih grana i srebrenim lišćem, tj. pod 
stablom života koje je zasađeno usred raja. Stablo ima trajno lišće, ono naime ne opada i 
simbolizira besmrtnost života. Stablo je kao sveto biće bilo predmetom veoma raširenoga 
kulta ili je barem bilo tijesno povezano s kultom bogova i božica kojima su takva stabla bila 
posvećena. U židovskim i kršćanskim predajama stablo uglavnom simbolizira život duha. 
Odatle u Bibliji i napomene o stablu života, odnosno vječnog života. U kršćanskoj simbolici 
srebro predstavlja božansku mudrost, kao što zlato evocira božansku ljubav spram ljudi. 
Srebro pripada simboličkoj shemi ili lancu Mjesec-voda-ženski princip. Po predaji, za razliku 
od zlata koje je aktivni, muški, solami i nebeski princip, srebro je pasivni, ženski, lunami i 
vodeni princip. Sveti Nikola se nalazi u pasivnom stanju, on se odmara, spava na postelji 
pokrivenoj raznim cvijećem a ponajviše bosiljkom ( Ocimum basilicum). Bosiljak ima 
izuzetnu ulogu u srpskoj pučkoj religiji, gdje mu se pridaje osobita mistična moć, u prvom 
redu zaštitna, a po nekim običajima i plodotvorna. Izuzetnu ulogu ima u kultu pokojnika. 
Tako se mrtvacu stavlja bosiljak oko ruke. U pjesmi se pojavljuje i ruža. Ruža se može 
promatrati kao mandala - središnjica svijeta - i smatrati se mističkim središtem. Ona se zbog 
veze s prolivenom krvi često javlja kao simbol mističnog ponovnog rođenja. O simbolici 
postelje valja reći da je simbol preporoda u snu, i ljubavi; ona je i mjesto umiranja. Ranije 
smo navodili primjer da sv. Nikola usred zdravice zaspije. Sveci sjede pored zlatna stola - 
aktivni princip - a sv. Nikola zadrijema. U stvari, sveci piju vino (soma), napitak života ili 
besmrtnosti. No sv. Nikola kao zamjena boga smrti, sasvim je razumljivo, takvo piće ne može 
popiti. Njegovo drijemanje i počinak je u stvari odmaranje, odmor, koji i nije stanje 
mirovanja. Odmarati se ne ne znači ništa ne činiti, zaustaviti proces razvoja. Odmor Boga, 
odnosno u našem slučaju sv. Nikole smatra se stvaralačkom stankom koja najavljuje novi 
aspekt. Novi aspekt je gradnja broda ili lađe, na što ga podsjeća sv. Ilija, "mironosni vojvoda" 
koji je gospodar cijeloga svijeta. Korab lj om tj. brodom će se iz jednoga svijeta prevoziti 
umrle duše na drugi svijet. U stvari, to je zadaća sv. Nikole. (Rječnik simbola, natuknica 
odmor, postelja, srebro, stablo, ruža, vino; Srpski mitološki rečnik, natuknica bosiljak.) 

Pučke pjesme govore da Božja majka ostaje udovica (motiv smrti) sa tri sina, tj. 
svetim Ilijom, svetim Nikolom i svetim Đurđem i kćerkom bjelom Marijom. (Krstić, B. 
1984:44) 


Drugi svijet (svijet mrtvih) pripada sv. Nikoli i sv. Petru, oni su i vodiči duša 

U jednoj hrvatskoj (šokačkoj) molitvici iz Podravine sveti Petar i sveti Nikola javlju se 
zajedno u ulozi glasnika između Gospe i Isusa. Ustvari, njima pripada drugi svijet, gdje 
borave duše umrlih. 

Na kamenu Gospa kleči, 

Prste lomi, suze roni, 

Vjernog Boga moli. 

A1 govori Sveti Petar i Nikola: 

Što ti, Majko, klečiš 
I u srcu ječiš? 

Prste lomiš, suze roniš, 

Vjernog Boga moliš?" 

Odgovara Majka Božja: 

"Kako ne bi’ klecala, 

Suze ronila, 

Vjernog Boga molila, 

Kad četrnaest dana 
Sina moga nisam vidila, 

Sliku ni priliku." 

A1 govori Sveti Petar i Nikola: 

"Klekni, Majko, na desnicu nogu 
I pogledaj suncu visokomu, 

Ugledat ćeš dvanaest apoštola 
I med njima velika lepota, 

Od sunca žarkija, 

Od meseca svetlija, 

Od zvezda sjajnija." 

Kle kn e Majka na desnicu nogu, 

Pogledala suncu visokomu, 

Ugledala dvanaest apoštola 
I med njima velika lepota, 

Od sunca žarkija, 

Od meseca sjajnija, 

Od zvizda svetlija, 

Ugledala svog Sina sliku i priliku. 

Majka Božja odgovara: 

"Molim dragog Boga 
Da ko bi ovu molitvicu 
Sedamdeset i sedam puta izmolio 
Na Veliki četvrtak, 

Tri bi duše spasio: 

Očevu, majkinu i onoga ko mole." Amen. 

Kazivala Janja Vargović, Kašad 

Pribilježio Đuro Franković 

Iz ovog paraliturgijskog teksta doznajemo da su sveti Nikola i sveti Petar preuzeli 
funkcije boga mrtvih, naime, oni znaju da u blizini sunca boravi uskrsnuli Isus. Jednako tako i 
donji svijet (pakao) i umrle duše pripadaju svetom Nikoli. 

Bog svetom Nikoli dodijeli na vodi brodove, stoga je on zaštitnik brodara. Brodari se 
pomole Bogu i svetom Nikoli, te budu spaseni. On u snu spašava brodolomnike. (Krstić, B. 
1984:33, 69) 

Sveti Nikola veže vodenog đavola i baca ga na dno mora. (Krstić, B. 1984:471) 

Svetac je ujedno patron i hrvatskih vodeničara (mlinara) na Muri, Dravi i u Segedinu 
te ribara, pekara, trgovaca žitom i vinom, ljekarnika (apotekara), graditelja mostova, 
zarobljenih, hodočasnika, djevojaka za udaju, đaka, nekih cehova, itd. (Priopćio Ernest 
Eperjessy; Balint S. 2. 1998:36, 48) 

Nije slučajno da je sveti Nikola patron vodeničara, ribara, graditelja mostova, što 
potvrđuju i dolje navedeni običaji iz Gradišća u kojima se svetac, odnosno maskirani 
protagonisti dovode u vezu s rijekom Dunav i bunarima, djevojkama za udaju koje zagnjuruju 
u vodu, odnosno spuštaju u zdenac (motivi vode, smrti, odnosno rijeke koja dijeli "ovaj" 
svijet od "onoga"), jer nas podsjeća na božanstvo Vodanovog tipa, a donekle i na Poseidona. 
Sveti Nikola prevozi duše sa ovoga svijeta na onaj svijet. Na svetog Nikolu, koji je, po 
shvaćanju grkoistočne crkve, gospodar voda i božanski brodar, prenesene su funkcije boga 
mrtvih, a voda, kao element svetog Nikole shvaćena je kao voda smrti. (Usporedi: Srpski 
mitološki rečnik, natuknica sv. Nikola) 


Iz svijeta mrtvih on dovodi Mladog Boga, Božića 

U koledarskoj božićnoj pjesmi iz Dušnoka sveti Nikola i sveti Petar apostrofiraju se 
kao "brodari" koji s "onog" svijeta u okovanoj i pozlaćenoj šajki prevoze na ovaj svijet Mlada 
Boga ter Božića.. 

Kraj Dunava, koledo! 

Tanke šajke, koledo! 

Na dva kraja, koledo! 

Okovane, koledo! 

Al' u sredi, koledo! 

Pozlaćene, koledo! 

U njoj sedi, koledo! 

Sveti Petar, koledo! 

I Mikola, koledo! 

S levom rukom, koledo! 

S levom rukom, koledo! 

Veslom vozi, koledo! 

Al’ desnom se, koledo! 

Boga molji, koledo! 

Da priveze, koledo! 

Mlada Boga, koledo! 

Mlada boga, koledo! 

Ter Božića, koledo! 

Božić poji, koledo! 

Po svem svetu, koledo! 

P svem svetu, koledo! 

Velin, St. 1979:118-119 

Mladi bog i Božić ovdje su spojeni veznikom "ter", u značenju "te", odnosno "i". Taj 
veznik u svečanom govoru ne označava dodavanje nego izjednačuje dvije riječi, dva pojma, 
pa time naglašava njihovu važnost. Mladi bog je Božić. (Belaj, V. 1998:158. Tekst navodi se 
u svezi s veznikom "i" u istom kontekstu kao što se javlja u jednoj slavonskoj koledi sličnoj 
našoj iz Dušnoka, naime, preci Dušnočana su se iz tih krajeva preselili u blizinu Kaloče.) 

U jednoj molitvi Nikoli kao "putniku" se obraća domaćin u Srba kada se unesu 
badnjaci. ( Srpski mitološki rečnik, natuknica sv. Nikola) 


Web objava: 22.02.2007. 


TEAM KOMARNICA & POVIJESNO DRUŠTVO KOPRIVNICA 


17 



www.podravina.net 


Sveti Nikola u srpskoj tradiciji se katkad javlja i kao konjanik, kao i kod Germana, 
gdje je naslijedio Vodana, boga mrtvih. Katkad vadi i dušu. ( Srpski mitološki rečnik, 
natuknica sv. Nikola) 


U nazočnosti sv. Nikole uvijek je prisutna smrt 

No osobine boga mrtvih naslijedio je, ne samo sveti Nikola, već se u pučkoj poeziji u 
liku Nikole krije njegov prethodnik, bog mrtvih. Naime, prema baladi iz Santova Nikola 
kažnjava Damjana zbog toga što njegova ljuba u ulozi božice nije pokrila svoje lice, tj. 
narušila je tabu. (Da su božice svoje lice trebale pokriti velom nalazimo podosta podataka u 
obredu "kraljice".) Pored toga zanimljiv je i motiv plesa božanstva koja u predvečemjim 
satima izvode kolo (kružni ples, slika raja) na zemlji, tj. na nekom visu oko Sarajeva, gdje ih 
mogu vidjeti i ljudi, među koje su upravo pridošli. Nikolin nevidljivi prijatelj izvršava božju 
kaznu. Tko je on u stvari? Poznato nam je tek da se zadržava u lugu (šumi) te da mu je oružje 
puška. Bit će to zasigurno Perun koji je najviši u hijerarhiji naših poganskih božanstava, a čija 
su svetišta bila podignuta na visovima u šumama, a on sam je naoružan gromom koja se 
poistovjećuje s pucnjavom iz puške. (O tomu smo već pisali u poglavlju o sv. Iliji.) On je 
nevidljiv, njemu su podređena sva božanstva, čak i božica ljepote koja ostaje udovica. Dok su 
božanstva Nikola i božica ljepote "u riječi bili", tj. prepirali se, "red" među božanstvima 
napravio je nevidljivi Perun, bog groma. Nikola kao bog mrtvih predskazuje smrt. 

Igra kolo više Sarajeva 
I u kolu lipota divojka, 

S lipotom je kolo zadičila, 

A s rameni kolo zanijela, 

Al' povikne iz kola Nikola : 

"PokrV lice, Damjanova ljubo, 

Jer će noća' Damjan poginuti, 

Sve zbog tebe i zbog lica tvoga!" 

Još su ovi u riječi bili, 

Ali pukne puška iza luga 
I ubije u kolu Damjana, 

Ljuto cvili Damjanova ljuba: 

"Oj Damjane, muje sunce jarko, 

Još se s tobom ni grijala nisam, 

A već si mi mlađan poginuo! 

Oj Damjane, moja ružo lipa, 

Još se tobom ni kitikla nisam, 

A već si mi mlađan poginuo, 

Sve zbog mene i zbog lica moga!" 

Kaziva Ljubica Šišković, Santovo 

Pribilježio Đuro Franković 


"Miko" tj. Nikola neodvoljiv je od konja 

U pučkom pjesništvu Šokaca u Vršendi Miko se dovodi u vezu s konjima koje on 
timari, odnosno u bunjevačkoj pjesmi "Jovan čoban i car" sveti Nikola je gospodar konja. 

Konj donosi smrt i život, što naročito lijepo dolazi do izražaja u niže navedenim 
stihovima. Pored toga su i zaštita djeteta, te simboli brašno, voda i plač jednako tako u vezi s 
rijekama i vodenicama (mlinovima). (Rječnik simbola, natuknica konj) 

Lov lovio l’jepi Pavle, 

Oko grada Kalingrada. 

Kaline i ga uvatiše, 

U okov ga oko vaše, 

K njem' dolazi cm gavrane. 

Al' govori l'jepi Pavle: 

"Što dolaziš, crn gavrane, 

II' si moje krvi žedan?" 

"Nit' sam tvoje krvi žedan, 

Već ti nosim tužna glasa, 

Brata Miku konj ubio, 

Ljuba ti se razudala, 

Stara mama na umom." 


Kad je Pavle dvoru došo 
Bratac Miko konje striže, 

A ljuba mu biser niže, 

Biser niže, čedo niše, 

Stara mama kolač m’jesi, 

Više suza neg vodice. 

Kazivala Erža Horvat, Vršenda 

Zapisao Nikola Tordinac 

"L'jepi Pavle" zarobljen je od strane "Kabnaca" iz "Kalingrada" koji ga "u okov 
okovaše." Tko su ustvari Kalinci iz Kalingrada, lijepi Pavle i brat mu Miko? Pođimo redom i 
kažimo nešto o kalinarkama koje u svom nazivu kriju zajednički korijen riječi "kalin". 
Kalinarke su djevojke koje u Siriniću u Srbiji od svetog Ignjata (20. prosinca) do Božića, 
obilaze kuće po selu, pjevajući razne pjesme (domaćinu, neženjenom momku, isprošenoj 
djevojci i si.). Dvije su predstavljale starce s bradama, jedna je bila odjevena i nakićena kao 
nevjesta s kudjeljom za pojasom, a pratilo ju je četiri do šest djevojaka. Po vremenu kada se 
javlja ova maskirana povorka, po licima koje predstavljaju (starci, nevjesta) i po svojoj ulozi 
kalinarke podsjećaju na koledarske povorke. (Srpski mitološki rečnik, natuknica kalinarke) 
Kalinarke bi se mogle dovesti u vezu s Kalincima, bradatim starcima u društvu mladenke, 
nakićene s kudjeljom za pojasom, koji su moćni za vrijeme zime i koji su neka ktonična 
božanstva. Oni za vrijeme zimskog lova zarobe lijepog Pavla. 

Uočljivo je Pavle ima isti epitet kao i lijepi Ivo poznat iz ivanjdanskih pjesama. Ivo se 
neosporno vezuje za ljeto, držimo i Pavle, čiji je blagdan na Petrovo i Pavlovo, odnosno 
Petrovo (29. lipnja), ili pak 25. siječnja, kada se vrijeme mijenja. Lijepi Pavle božanstvo je 
ljeta koji bude zarobljen za vrijeme zimskog lova. No dok on robuje, rodi mu se sin. 
Doznajemo da ima i brata Miku, božanstvo konja. 

No nedostaju neki stihovi pjesme, poglavito oni koji govore o čudesnom oslobađanju 
Pavla iz okova, tj. zatvora. (Uzgred ističem da Novi zavjet navodi da se je sveti Pavao na 
čudesan način oslobodio iz zatvora.) 

Dodajmo uz to da se u jednoj bunjevačkoj pjesmi javlja motiv svetog Nikole koji 
oslobađa zatočenike iz zatvora. U stvari uz pomoć svetog Petra, svetog Nikole, svete Petke i 
"svetog Nediljka" "Jovan čoban" bude spašen iz zatvora. 

Mali Jovo tada moli svece: 

"Sveti Petar, naoštri mi sablju, 

Sveti Nikola, naljuti mi konja, 

Sveta Petko, otpeljaj mi ruke, 

A Nediljko odriši mi noge." 

Dođe Petar, naoštri mu sablju, 

Dođe Nikola, naljuti mu konja, 

Dođe Petka, otpelja mu ruke, 

A Nediljko odriši mu noge. 

Kazivao Makso Zelić, Kaćmar 

Pribilježila Jelica Zelić 

U svezi sa svetim Nikolom i konjem treba istaknuti kako je stalno prisutna smrt na što 
upućuju stihovi Brata Miku konj ubio. 

U ruskim pričama Veles u liku sv. Nikole spašava seljakovu stoku pred objesnim, 
gromopucateljski nastrojenim Gromovnikom sv. Ilijom (Uspenskij 1982:34-35, navodi Belaj, 
V. 1998:87) 

U pjesmi se javlja i kobni gavran, vjesnik nesreće i smrti te predskazuju loše vrijeme, 
zimu i kišu. ( Srpski mitološki rečnik, natuknica gavran) 

Njihaljka se dovodi u vezu s rodnošću i plodnošću, dakako i "čedo". Podjednako tako i 
brašno, voda, kolač, a uz njih nadovezuju se rijeke i vodenice (mlinovi), koji su istovremeno 
neodvojivi od svetog Nikole, u pjesmi opjevanom Miki. 

I daljnji navodi iz pučkog stvaralaštva Hrvata u Mađarskoj zaslužuju našu pozornost. 


Sv, Nikola zaštićuje nemoćne stare osobe 

U pučkim pjesmama lik sv. Nikole je pozitivan, on je zaštitnik i nemoćnih staraca čije 
duše poslije smrti vodi na drugi svijet, u svijet umrlih. 

Sinovi protirali svoju majku 

U hiljadi i osmoj stotini 
Osamdeset i petoj godini 
Puče puška sa viskoki gora 
Po pogodi pod brdom sokola, 

Ranjen sokol majki besedijo: 

"Oj, ti naša ostarila majko, 

Je 1’ umri, je 1’ u goru idi - 
Ne bi li te vuci škendovali, 

Je li vuci, jel gorski hajduci." 

To je majki vrlo žavo bilo. 

Lati štapić u desnicu ruku 
Pa s' okrene u goru zelenu. 

Sustri majku sveti Nikolaja, 

Sustrijo je pa je zapitavo: 

"Kuda ’š zbogom, ostarila majko, 

Kuda ’š sada u goru zelenu?" 

Progovara ostarila majka: 

"Imala sam do devet sinova. 

Svi devet sam lipo od’ranila, 

Od’ranila, lipo oženila, 

U zla doba, u gladne godine, 

Kad su šljive po slabo rodile, 

Kad je 'rana vrlo skupa bila, 

- Meter žita po trides't forinta, 

Najmlađi mi sinak govorijo: 

’Oj, ti naša ostarila majko, 

Je 1’ umri, je V u goru iđi - 
Ne bi li te vuci škandovali, 

Je li vuci, je 1’ gorski hajduci’. 

Taje meni vrlo žavo bilo. 

Latim štapić u desnicu ruku 
Pa s' uputim u goru zelenu." 

Progovara sveti Nikolaja: 

"Što je bilo do devet sinova, 

Stvorili se devet kamenova! 

Što je bilo devet mili’ snaja, 

Stvorilo se devet ljuti' guja!" 

Kazivala Šibalić Roza, Baja 

Pribilježio Ive Prćić 

Sokol je Perunova ptica, često i njegova reinkarnacija. Pogođen je pod brdom u 
prostoru koji pripada Velesu. Majku za vrijeme nerodnih godina, u proljeće kada je već 
nestalo hrane protjeruju njezina djeca u goru. Tamo ju čeka sigurna smrt, naime, prijete joj 
vukovi i hajduci, jednako tako i nestašica namirnica. Znači, u pjesmi je višestrukno nazočna 
smrt pa nas ne začuđuje da se u tom trenutku pojavljuje i sveti Nikola, odnosno "Nikolaj". 
Svetac kažnjava sinove i snahe starice koje pretvara u kamenje odnosno u zmije, tj. usmrćuje 
ih. Tako je on istovremeno i zaštitnik starih osoba čija se smrt približava, stoga ih on potraži 
te njihove duše vodi na drugi svijet. No nije zanemariva ni moć sv. Nikole da zbog teškog 
grijeha djecu kažnjava teškom kaznom. 

U pjesmi se javljaju simboli kamena i zmije. U svezi s time izdvajam potrebite šture 
infonnacije. Po predaji kamenu pripada posebno mjesto. Između duše i kamena postoji uska 
veza. Duše pokojnika nalaze se u kamenu "bjelutku". Zmija pripada podzemlju, svijetu 
mrtvih. ( Rječnik simbola, natuknica kamen ; Srpski mitološki rečnik, natuknica belutak ) 

Ustvari, ovdje dobivamo odgovor zašto Perunova strijelica, odnosno grom ne može 
ostati stalno u zemlji. Naime, ona se vraća na površinu, jer su zemlja i njezina dubina sfere 
podzemlja, svijeta nečistih, ktoničkih sila. 

U pjesmi "Jadni vojevoda .Ta nk o" zabilježenoj u oklolici Pečuha u svezi i "Nikom" 
opisanim sinom - ali ne i povijesnim likom - Janka Sibinjanina, tj. Janosa Hunyadija, također 
se opisuje momenat smrti. (EHuM 1995:29-30) 

Sveti Nikola pored veze s konjima izbavlja stado iz mora, dakle on je zaštitnik i ovaca. 
(Krstić, B. 1984:49) 


Sv, Nikola u ulozi božanskog djeteta 

0 neobičnim tj. božanstvenim osobinama Nikole govori i naredna pjesma. 

Dijete mladoženja 

U petak se Nikola rodio, 

U subotu krava zaiskao, 

U nedilju: "Ženi mene, majko, 

Ti mi prosi carevu divojku!" 

Majka prosi, car od čuda daje: 

Di se ženi mamak od tri dana. 

Kad je bilo vrime od vinčanja, 

Svi svatovi na koli sidahu, 

Đuvegija u zlatnoj kolivki. 

Kad su oni doveli divojku, 

Svi svatovi sili večerati, 

Nova snaša đuvegiju ljulja, 

Udara ga nogom i papučom: 

"Baji, buji, moja srićo 'uda!" 

Nikoli se to na žavo dalo, 

Pa on raste za dan, za nedilju, 

Za nedilju kao za godinu: 

Do podne je za konja narasto, 

A od podne je za svitlo oružje. 

On udara svoju virnu ljubu, 

Udara je čizmom i mamuzom: 

"Kurvo, kučko, moja vima ljubo, 

Ti si mene nogom i papučom, 

Ja ću tebe čizmom i mamuzom. 

Kazivala Roza Šibalić, Baja 

Pribilježio Ive Prćić 

Božanske osobine u bunjevačkoj poeziji ima i Nikola, božansko dijete koji za svega tri 
dana poraste do visine konja. Odmah poslije rođenja kani se oženiti te svojoj ženi vraća 
"dug". Time što ju udara, također dobivamo motiv koji se dovodi u vezu sa smrti. Nazočan je 
i motiv svatova. Sveti Nikola je s razlogom zaštitnik i djevojaka za udaju. On je naoružani 
vojnik čiji su atributi: "svitlo oružje", "čizme i mamuze". 

Kao analogiju navodimo u ruskoj ikonografiji učestali motiv da sv. Nikola poslije 
rođenja odmah ustaje na noge. ( Mitologiai enciklopedia, 2. tom, poglavlje: Keresztenv 
mitologia, natuknica Miklos ) 

Samo ćemo se za trenutak zadržati kod simbola kolijevke. Ona je simbol majčine 
utrobe, koju zamjenjuje. Nikola i kolijevka povezuju se s putovanjem, pa stoga kolijevka 
često ima oblik barke ili čuna: kao maternica što plovi ili leti i štiti pri prolazu svijetom. Sv. 
Nikola, odnosno Nikola isto se tako dovodi i u vezu sa zlatnom kolijevkom, zlatnom šajkom, 
putovanjem s jednog svijeta u drugi, iz jednog stanja u drago (dijete - ženidba) i s djevojkama 
za udaju koje uskoro postaju majke. Sada nam tek postaje jasno zašto sv. Nikola postaje 
dobrim svecem i zaštitnikom djece, naime, i njegovi simboli se dovode u vezu s maternicom u 
kojoj od samog početka štiti djecu. (Usporedi: Rječnik simbola, natuknica kolijevka) 


Sv, Nikola je i zaštitnik djece 

Sv. Nikola u molitvicama Hrvata u Pečuhu iz prošlog stoljeća opisuje se kao zaštitnik 
djece. Naime, svetac sjedi u raju te gleda dolje. Kada u paklu primijeti udovicu koja kinji 
(pati) zbog toga što je neljudski postupala prema svojoj djeci - mučivši ih i nanijevši im smrt, 
tada i nju kažnjava zbog toga što je narušila tabu. 

Sveti Nikola 

Nikola se na raj naslonio, 

A sa raja u pol pakla gledi, 

Gdi se kini udovica mlada, 

Gdi se kini s' troj’ma pastorčad’ma. 

Jedno kaže: "Narani me, majko!" 

Drugo kaže: "Napoji me, majko!" 

Treće kaže: "Opaši me, majko!" 

Koje kaže na’rani me, majko, 

Trulom gaje kladom na’ranila; 

Koje kaže napoji me, majko. 

Gorkim gaje napojila jadom*; 

Koje kaže opaši me, majko, 

Ljutom gaje gujom opasala. 

Kazivao starac Kerekeš, rodom iz Sigetvara 
Pribilježio Nikola Tordinac 

*jad — otrov 


Kralj Koloman i sv, Nikola 

Od Bonfinija potječe jedina mađarska legenda o svetom Nikoli, no možemo je pronaći 
i među pričama isusovca Janosa Taxonyija, prema kojima je kralj Koloman osvojivši 
Dalmaciju ušao u Zadar, čiji je patron sv. Nikola. Kada se pak kralj sa svojom vojskom 
povukao, tada je Venecija ponovno zauzela grad, ali je Koloman ponovno pobijedio. Zadar se 
samovoljno predao, ali je sumnjičav kralj htio zapaliti grad. (Balint S. 2. 1998:35) 

"Jednom kada je Koloman spavao na krevetu razmišljao je o svojim namjerama. 
Najzad je zadrijemao i pao u duboki san. U snu mu se pojaviše sveti Nikola, koji 
nekoć bijaše biskup, a sada je patron grada Zadra. Najprije ga svetac oštro 
pogleda i i uplaši se pa ga zgrabi za perčin tu i tamo vuče po odaji. Poslije ga je zlatnom 
šibom tako izudarao da su mu leđa bila sva modra od udaraca. Najzad zaprijetio mu je 
smrću, u slučaju ako nešto učini protiv Zadrana. 

I na kraju sveti biskup nestade ispred kraljevih očiju. A kada se je kralj probudio 
(osvijestio se), jako se uplašio, poglavito što je na leđima osjećao bolove od udaraca. 
No sve u svemu, da izađe na konac svom priviđenju te da se uvjeri da li je stvarno bio 
tučen, pogledao je svoje tijelo. I vidio je da mu je tijelo puno modrica. 

Iz ovoga je ustanovio da sve ono što je vidio u snu bijaše istina, te da ga je uistinu 
posjetio sveti Nikola, zaštitnik grada, koji je, eto, tako tvrdo postupio s njime." 

(Balint S. 2. 1998:35) 

Običaji 

Prvi dan darivanja je spomendan svetog Nikole dan ( Nikolinje ) koji je, u stvari, dječji 
blagdan. U Čavolju djeca pomno očiste cipele, čizme ili klompe, te stave u prozore obuću da 
im sv. Nikola ujutro podari nešto. Dobro dijete nikada nije dobilo prutiće od sveca. Na 
školskim se priredbama sveti Nikola pojavljivao u društvu krampusa dugih rogova. Prema 
legendi o svetom Nikoli njegovo je darivanje imalo za svrhu postići da djeca budu bolja, da se 
izrazi ljubav i vodi skrb jednih o drugima. (Pribilježio Mišo Mandić) 

Lik svetog Nikole prošao je kroz folklornu mitologizaciju pa je postao personifikacija 
dobrih snaga iz pretkršćanskog vremena, te poveznom karikom najnovije predbožićne i 
novogodišnje dječje "mitologije". Nikola je tajni dobročinitelj. Na Zapadu seje razvio običaj 
da u njegovu ime roditelji prokrijumčare darove u dječje cipele. ( Mitologiai enciklopedia, 2. 
tom, poglavlje: Keresztenv mitolćgia, natuknica Miklos) 

U Podravini se maskirani Mikola pojavljivao u izvrnutoj bundi te je u društvu 
krampusa vukao teške lance. Ovakav način običaja se udomaćio u srednjem vijeku. (Zapisao 
Đuro Franko vić) 

U gradišćanskoj Kemiji junaki (dečki) Hrvati - svanućem dana - u skupinama hodaju 
ulicama i nose krabulje. Omotaju se lancima, zvone kravljim zvonom, te od pruća ispletenim 
korbačem izudaraju prolaznike. Nekad je bio običaj da su momci zagnjurili djevojke u vodu 
Dunava. Bivalo je da su oko djevojaka svezali lanac i spustili ih u bunar, tako da su im noge 
umalo dosegle vodu. Dečki u krabuljama svraćali su u kuće gdje su žene čihale perje. Perje su 
raspuhali i zadirkivali su svakoga koga su usput sreli. (Pribilježila Erika Janković) 

Na dan sfijetog Mikulja u Hrvatskom Židanu, Prisiki i Plajgoru Mikulaši i krampusi 
(đavoli su neodvojivi od donjeg svijeta) krstare ulicama te na lice stavljaju krabulju. Oblače 
se u pohabana odijela, u rukama nose zvonce i lance. Obično se tako odijevaju dječaci u dobi 
od 10-14 godina. Unaprijed izrade maske i nastoje da one budu što strašnijeg izgleda, tj. prava 
strašila. Krabulja se izrađuje od tvrdog papira s velikim crvenim rogovima. Neki navuku na 
glavu crnu čarapu koju obojaju crvenom bojom a na masku nalijepe ogroman nos i izrežu 
zube. Gdje ih puste u kuću tamo primoravaju djecu da se mole plašeći ih raznim životinjskim 
glasovima. Zvečanjem lanca daju znak da će zločestu djecu vezati lancem i odnijeti u pakao, 
ako se ne poprave. (Horvat, I. 1977:68) 

U Koljnofu natrpaju slamu pod odjeću, a u struku se podvežu užetom od slame. 
Uslijed toga često su se događale manje nezgode, jer je slama lako upaljiva pa su dječaci 
mogli nastradati. (Horvat, I. 1977:68) 

U Undi nose sa sobom i veliku košaru u koju će tobože strpati zločestu djecu, ako ona 
ne obeća da će se popraviti. (Horvat, I. 1977:68) 

U Petrovom Selu akter sveti Mikula na glavi ima biskupsku kapu. U ruci drži 
biskupski štap. U društvu s krampusom posjećuje domove. Djeca Mikuli obećaju da će biti 
dobra. Krampusi djevojke svežu za stupove i bandere. Momci nose lance. "Mladi dičaki su se 
oblikli za svetoga Mikulu. Na glavi su imali bilu biškupsku kapu, na njoj zlatni križ. Na 
ramenu bundu, a u raki biškupsku batiku*. Tako su išli po selu, pak su dobroj dići iz vriće 
dilili čuda* dobroga: horije*, jabuke, suhe slive*. Mali su jako obećali da te dobri bit, i da te 
posluhnut svoju starinu*. S Mikulon su išli krampusi koji su ločestu* dicu plašili. Imali su 
dugi rep, roglje*, čarno* rublje, a u raki lanac. Krampusi su večkrat* divojke privezali k 
stupu pred hižon*." (Sakupila Timar-Škrapić, A.) 

*batika - štap; čuda - puno; horiji - orasi; slive - šljive; starina - starije osobe; ločest - 
zločest; roglji - rogovi; čarno - crno; večkrat - više put; hiža - kuća 

Kao što smo doznali atributi sv. Nikole su: lanac, štap, kapa koji pripadaju 
božanstvima donjeg svijeta. Lanac je simbol veza i odnosa između neba i zemlje i, općenito 
uzevši, između dviju krajnosti ili dvaju bića. (Rječnik simbola, natuknica lanac ) 

U Gradišću na taj dan Mikulina mati se na sličan način oblači kao Barbara i Lucija, 
dakle u bijelo, što nas upućuje da je ona ktonično božanstvo, odnosno božanstvo donjeg 
svijeta. (Eperjessy, E. 1975:77) 

U tradiciji naših Hrvata sv. Nikola uoči svog blagdana pojavljuje se na raznim 
svečanostima — u dječjim vrtićim i školama, te djeci dijeli darove. Za tu prigodu djeca lijepo 
očiste svoju obuću i stavljaju u prozore da bi im svetac donio malo slatkiša i čokolade. 

"Sveti Mikulaj je bil biškop*. Deci je delel* jandeka*. Roditele se dele v oblok cokle* 
i čizmice kaj Mikulaj donese dara, al sam onam decam koja su bila dobra, neso bila fmanja. V 
cokle i čizmice su dele neštero* jabuko, kucena* i šibo", kazuju pomurski Hrvati. (Pribilježila 
Jana Južekova u Sumartonu / Totszentmarton) 

*biškop (njem.) - biskup; delet - dijeliti; jandek (mađ.) - dar; cokle - cipele; neštero - 
ponešto, malo; kucen - šapurina 


Pučke izreke 

Nikola vata guske za kola kazuje se u Vršendi, znači, da su one debele i mogu se 
prodavati. (Pribilježila Marijana Balatinac) 

U Bužaku kazuju: Ako tog dana puše vjetar, poginut će miševi. Svakako, miševi su u 
svezi donjeg svijeta, također i vjetrovi koji su tajanstvene ktonične sile a na ovaj svijet dolaze 
iz zemlje, iz donjeg svijeta, kroz jame i pećine. Dakako, i ovaj podatak ide u prilog sv. Nikoli 
da je naslijedio osobinje božanstva doljnjeg svijeta. (Buzsaki I. 1998:66; Srpski mitološki 
rečnik, natuknica vetarj 

Ako je perva zornica po smerznutom, i ukol Mikule ne pusti, onda oš osam tajedan će 
bit smerznuto, zapaža se u Židanu. (Horvat, I. 1982:160) 

SVETI NIKOLA živio je u IV. stoljeću a bio je biskup u maloazijskoj Myri. O 
njegovu životu pouzdano se ništa ne zna. Legenda o njemu se je razvila u VI. stoljeću u 
bizantskoj Crkvi pa se je prenijela i na tlo Italije. No prenošenjem njegovih relikvija u grad 
Bari (1087) kult mu se udomaćio i u zapadnoj Crkvi. Značajan dio križarske vojske zadržavši 
se u pristaništu Bari jačao je štovanje Svetog Nikole. (Balint S. 2. 1998:29) 

Svetac se u naših Hrvata u Mađarskoj naziva sveti Nikola (Šokci, Bošnjaci, Bunjevci), 
sveti Mikola (Podravina), sveti Mikulaj (Pomurje), sfijeti Mikulja, sfijeti Mikula (Gradišće). U 
Cavolju svetac se naziva i Mikula. (Pribilježili su Đuro Franković i SanjaVulić; Mandić, M. 
1984:136) 

Njegovo ime se javlja u raznim oblicima: Mikola, Mika, Mikeš u Podravini, Nikola u 
Bunjevaca i santovačkih Šokaca te u Baćinu Mikac, u Pomurju Mikulaj, u Gradišću Mikulja. 

Od imena Miklos/Nikola izvedena su i prezimena, napr. u Bunjevaca: Miklošić, 
Mikošević, u santovačkih Šokaca: Nikolin, u rackih Hrvata u Baćinu: Miklošić. 

Postoje čak i izvedeni nadimci, primjerice u Baćinu: Mikačevi, u podravskom 
Lukovišću Mikeš, Mikeševi. 

Supruga Mike u Podravini zvaše se Mikešica. 

Kult svetog Nikole u Hrvata razvio seje pod utjecajem grkoistočne i latinske Crkve. 

Benediktinci su naročito štovali i jačali kult svetog Nikole. Izgradili su samostane u 
Erčinu u blizini Dunava (1255) i u Bobovcu pored Drave (1348). (Balint S. 2. 1998:30) 

Sveti Nikola je u gradišćanskim Jarovcima, Nikiću (Nickelsdorf), Fertoszentmiklosu 
zaštitnik crkve. 


Završna razmatranja 

Neosporno da je osobine gromovnika Peruna naslijedio gromovnik sveti Ilija koji je 
veoma dobro uščuvao sliku o poganskom glavnom božanstvu groma, tj. o Perunu. Sv. Ilija je 
u stvari Perunov nadomjestak, no na temelju naših istraživanja uspjeli smo dokazati da sadrži 
mnogo više pojedinosti nego njegov poganski prethodnik. U svezi s Perunom valja istaknuti 
daje njegov suparnik Veles, gospodar svijeta mrtvih koji se izjednačuje sa Vragom. U uratku 
smo tražili odgovor tko je u stvari sveti Nikola. Možemo zaključiti da je on je zaštitnik 
nemoćnih staraca, male djece, nekih gradova, vodeničara, mlinara, žita, konja, ovaca itd. 
Uočljivo je da se uz sv. Nikolu vezuje smrt i udarci, neka božja kazna, vraćanje duga - "milo 
za drago"-, darivanje i si. Sv. Nikola i sv. Petar su vodiči umrlih duša. Sv. Ilija je 
ambivalentan, a sv. Nikola raspolaže s nizom pozitivnih osobina. Sv. Ilija donosi plodnost 
zemlji u obliku nebeskih voda - kiše -, istovremeno pruzrokuje buru uz grmljavinu i sijevanje 
munja, stoga zastrašuje ljude i čini im štetu. U rangu je prvi među svecima i sjedi za zlatnim 
stolom. Sv. Nikoli pak pripada donji dio drveta života arbor mundija, koje je vjeko vječno, a 
pod kojim on spava. Njegove su donje vode (mora i rijeke), brodovi, stoka (konji i ovce) i 
svijet umrlih. Za čovjeka sv. Ilija je opasan zbog munja i nepogoda, a može izazvati čak i 
potres. Sv. Nikola prema priopćenim mnogobrojnim podacima sklon je ljudima: kao 
nadzornik svijeta kažnjava zle i opake ljude, spašava iz zatvora zatočene junake, s onog 
svijeta u zlatnom čamcu prevozi Mladog Boga, Božića među ljude. Iz neba nadzire što se 
događa na zemlji. Mi smo u njegovom ovdje opisanom liku narisali jednog potpuno 
nepoznatog dobrog sveca, koji je, možda, poprimio osobine dobroga boga. Na temelju ovdje 
iznesenog materijala potanko se uočava i dualistička predodžba. 

Osszegfoglalo 

A szerzo kiserletet tesz Szent Illes es a pogany kori villamlas- es mennydorges szlav es balti- 
szlav istenseg Perun/Perkunasz, valamint a deli szlavok halott- es a lovak istenseg orokosenek 
Szent Miklos kozotti kapcsolatok bemutatasara. A neprajzi szakirodalomban nem ismeretlen 
az a teny, hogy a mennydorg6 es villamlo szent Illes Perun jegyeit orokli at. Illes elodjehez 
Perunhoz hasonloan, aki kozmikus kiizdehnet folytat Velesszel/Volosszal, a halottak, es az 
allatok istensegevel, addig Illes Velesz orokosevel, azaz az ordoggel (vrag) ali harcban. 

Illes villamjaval kivanja agyonsujtani az ordogot, de az mindig — hol faba, hol a 
keresztet veto emberbe, vagy a vizben allo tuskoba — elbujik uldozoje elol. Ha Illes 
villamaval eltalalna, az a vilagveget jelentene. Az allandosult ciklikus kuzdelemben az 5rdog 
becsapja Illest, melynek kovetkezteben az megoli oreg szuleit, illetve fiat. 

Illes a mennyekben kocsijaval szaguldozik. Lovai patkćjabol, valamint szekere 
kerekeibol szikrakat szor szet az egen, amelybol villamok keletkeznek. Ostorat pattogtatva 
meg mennydorgest idez elo. Azonban az europai folklor eme altalanosan ismert kepe melle 
egy masik is tarsul, nevezetesen a hazai Drava menti horvatok legenda-mondainak vilagaban 
Illes a gabonatenneshez is kotodik, a folyok vizenek szetvalasztasahoz. A nepi enekekben 
Illes esot (vizet) visz kocsijan. Szent Illest a horvat es a szerb enekek leggyakrabban 
kocsisnak (kočijaš) nevezik. Emellett, a szentek rangsoraban a legelokellobb helyet foglalja 

el, a szentek arany asztal melletti lakomajan az asztalfon ul. Rangban utana Szent Miklos 
kovetkezik. 

A tanulmany horvat es szerb szempontbol nem kevesbe tartogat ismeretlen reszeket 
Szent Miklossal kapcsolatban is. Alakja jelentos folklormitologizacion ment at, es a jotekony 
erok keresztenyseg elotti megszemelyesit6inek meg a karacsonyi es ujevi gyennek- 
"mitologianak" az osszekoto lancszeme lett. A mitologiai enekekben Szent Miklos az 
orokkevalo eletfa, arbor mundi alatt egy agyon fekszik. Szent Miklos Szent Peterrel egyiitt a 
tul vi lagrol arany csonakon hozza az emberek koze a megsziiletett Fiatal Istent, a Karacsonyt 
(Mladi Bog, Božić). A foldi vizekhez kapcsolodoan 6 a hajćsok, csonakosok, vizimolnarok 
patronusa. A vizbefult hajosokat kimenti a vizbol. A mennyorszagbol kitekintve iigyel a vilag 
rendjere, egyszoval vilagfelugyelo, aki megbiinteti az elaggott anyaval rosszul bano 
gyermekeket, illetve a mostohat, aki kinozza fogadott gyermekeit, ily modon utalva az 
emberek "vedelmezoje", "partfogoja" vonasaira es szerepkorere. Szent Miklos (sveti Nikola) 
a lovak patronusa, aki a bajbajutott juhasznak felbosziti lovat es az megmenekul a rabsagbol. 
Miklos juhokat ment ki a vizbol. A nepi enekekben Miklos alakja egybekapcsolodik az isteni 
gyermek tulajdonsagaival. A legendak elbeszelese szerint Miklos csodalatos modon, azonnal 
a szuletese utan felall (az orosz ikonografia gyakori motivuma). A horvat (bunyevac) enekek 
tanusaga szerint Miklos — nem nevezik szentnek — par nap alatt felno, majd viszonozza 
jegyesenek a kapott iiteseket, akit csizmajaval es sarkantyujaval iitlegel. Ahol Miklos van 
jelen, ott a halal van jelen, amirol a horvat es szerb nepdalok is szolnak. 

A nyugat-magyarorszagi horvatok Miklos-napjahoz egyuttal a lanyok beavatasi 
szokasa is kapcsolodik. A lanyokat a legenyek egy lancon leeresztik a kutba, mig labuk el 
nem eri a vizet. 

Szent Miklos a deli szlav nepek halott- es a lovak istenenek a vonasait is atorokolte. 


Zusammenfassung 

Der Verfasser untemimmt den Versuch, Beziehungen zwischen hl. Elias, dem slawischen 
bzw. baltisch-slawischen Heidengott des Blitzes und Donners, und Perun/Perkunas sowie 
dem hl. Nikolaus als „Nachfolger” des siidslawischen Gottes der Toten und der Pferde 
nachzuweisen. In der ethnographischen Fachliteratur ist die Tatsache nicht unbekannt, dafi die 
Attribute Peruns auf den iiber Donner und Blitz herrschenden hl. Elias ubertragen wurden. 
Wahrend Perun einen kosmischen Kampf mit Weles/Wolos, dem Gott der Toten und der 
Tiere, austragt, kampft Elias gegen den Nachfolger von Weles, d.h. den Teufel (vrag) . 

Elias will mit seinem Blitz den Teufel erschlagen, der versteckt sich jedoch mal in 
einem Baum, mal in einem sich gerade bekreuzigenden Menschen oder eben in einem 
Baumstamm, der im Wasser steht, vor dem Verfolger. Wiirde Elias ihn mit seinem Blitz 
treffen, bedeutete das das Ende der Welt. Im standigen zyklischen Kampf betrugt der Teufel 
Elias, so dafi dieser seine alten Eltern und seinen Sohn totet. 

Elias rast mit seinem Pferdewagen durch das Himmelreich. Die Hufen seiner Pferde 
und die Rader des Wagens spriihen Funken am Hirnmel, aus diesen entstehen Blitze. Der 
Donner stammt vom Knallen seiner Peitsche. Neben dieses in der europaischen Folklore 
allgemein bekannte Motiv tritt jedoch auch ein weiteres: In den Legenden und Sagen der an 
der Drau in Ungarn beheimateten Kroaten kommt Elias auch im Zusammenhang mit der 
Getreideemte bzw. der „Trennung der Fliisse” vor. In Volksliedern bringt Elias Wasser auf 
seinem Pferdewagen; in kroatischen und serbischen Liedern wird er meistens Kutscher 
( kočijas ) genannt. Aufierdem nimmt er in der Hierarchie der Heiligen den obersten Platz ein: 

Beim Mahl der Heiligen sitzt er am oberen Ende der goldenen Tafel. Den nachsthoheren 
Rang besitzt hl. Nikolaus. 

Der Beitrag bietet sowohl aus kroatischer wie aus serbischer Sicht bisher unbekannte 
Details auch zum hl. Nikolaus, dessen Figur in der Folklore einen bedeutenden Wandel zum 
Mythologischen erfuhr und die Funktion des Verbindungsgliedes zwischen der 
Personifizierung der guten Krafte der vorchristlichen Zeit und der ,,Kindennythologie” von 
Weihnachten und Neujahr iibemahm. In den mythologischen Liedem liegt hl. Nikolaus unter 
dem ewigen Lebensbaum, dem arbor mundi, auf einem Bett. Hl. Nikolaus und Hl. Peter 
bringen den neugeborenen Jungen Gott, Weihnachten (Mladi Bog, Božić), in einem goldenen 
Boot aus dem Jenseits zu den Menschen. Im Hinblick auf die irdischen Gewasser ist der hl. 
Nikolaus der Schutzpatron der Schiffer und der Wassermuller. Er rettet die ertrunkenen 
Schiffer aus dem Wasser. Er blickt vom Himmelreich auf die Welt hinunter und achtet auf 
deren Ordnung. Er ist demnach der ,,Weltaufseher” und bestraft das Kind, das seine greise 
Mutter schlecht behandelt, bzw. die Stiefmutter, die ihre Stiefkinder qualt. Somit weist er 
auch Merkmale der Fu nk tion eines „Menschenbeschiitzers” auf. Hl. Nikolaus (sveti Nikola) 
ist der Schutzpatron der Pferde; er versetzt das Pferd eines Schafers in Wut, damit dieses 
seinen Besitzer aus der Gefangenschaft rettet. Er rettet Schafe aus dem Wasser. In den 
Volksliedern verbindet sich seine Gestalt mit den Eigenschaften des Gotteskindes. Den 
Legenden zufolge kann Nikolaus gleich nach seiner Geburt aufstehen (ein haufiges Motiv in 
der russischen Ikonographie). In den kroatischen (bunjewatzischen) Liedem wachst Nikolaus 
- dort wird er nicht als Heiliger bezeichnet - in einigen Tagen auf und verpriigelt seine 
Verlobte, die ihn geschlagen hat, mit seinen Stiefeln und Sporen. Wo Nikolaus erscheint, 
erscheint der Tod - davon berichten auch die kroatischen und serbischen Volkslieder. 

Mit dem Nikolaustag verbindet sich im Kreise der Kroaten in Westungarn die sog. 
Madchemveihe. Die Burschen lassen die Madchen an einer Kette in den Bmnnen hinunter, bis 
ihre Fiifie das Wasser beriihren. 

Hl. Nikolaus hat auch Merkmale des sudslawischen Gottes der Toten- und der Pferde 
ubernommen. 

